text: দারাজ হল চীনা মালিকানাধীন অনলাইন মার্কেটপ্লেস যেটি দক্ষিণ এশিয়ায় কার্যক্রম পরিচালনা করে থাকে। এটি ২০১২ সালে জার্মান কোম্পানি রকেট ইন্টারনেটের মালিকানায় প্রতিষ্ঠিত হয়। ২০১৮ সালের মে মাসে চীনা কোম্পানি আলিবাবা গ্রুপ দারাজ কিনে নেয়।
  
  ইতিহাস
  ২০১২ সালে পাকিস্তানে প্রতিষ্ঠিত হয়। ২০১৫ সালে এটি বাংলাদেশ ও মিয়ানমারে কার্যক্রম শুরু করে।
  
  ২০১৫ সালের সেপ্টেম্বর মাসে কোম্পানিটি যুক্তরাজ্যের রাষ্ট্রীয় মালিকানাধীন ডেভেলপমেন্ট ফাইন্যান্স ইন্সটিটিউট থেকে ৫০ মিলিয়ন ইউরো বিনিয়োগ লাভ করে।
  
  ২০১৬ সালের জুলাই মাসে দারাজ কায়মুকে অধিগ্রহণ করে।
  
  ২০১৮ সালের মে মাসে আলিবাবা গ্রুপ দারাজকে কিনে নেয়।
  
  দারাজ বাংলাদেশ 
  
  ২০১৫ সালে ‘দারাজ বাংলাদেশ’ নামে বাংলাদেশে দারাজের কার্যক্রম শুরু হয়। কার্যক্রম শুরুর পর বাংলাদেশ জাতীয় ক্রিকেট দলের তৎকালীন অধিনায়ক মুশফিকুর রহিম এর শুভেচ্ছা দূত হন।। ২০১৫ সালে তারা গ্রাহকদের জন্য অ্যান্ড্রয়েড ও আইফোন ব্যবহারকারীদের জন্য মোবাইল অ্যাপ্লিকেশন চালু করে। ২০১৭ সালের শুরুর দিকে বাংলাদেশে কার্যক্রম পরিচালনা করা ই-বাণিজ্য প্রতিষ্ঠান ‘কেইমু’ দারাজের সাথে একীভূত হয়।
  
  ৯ মে, ২০১৮ সালে আন্তর্জাতিক দারাজ গ্রুপকে চীনা বহুজাতিক কোম্পানি ও ই-বাণিজ্য জায়ান্ট আলিবাবা গ্রুপ কিনে নেয়। আলিবাবা গ্রুপ নিয়ন্ত্রণাধীন দারাজ বর্তমানে বাংলাদেশ ছাড়াও পাকিস্তান, শ্রীলঙ্কা, নেপাল, মায়ানমার, থাইল্যান্ড, সিঙ্গাপুর, ফিলিপাইন, ভিয়েতনাম, হংকং সহ এশিয়ার বিভিন্ন দেশে দারাজ, শপ ও লাজাডা নামে ই-বাণিজ্য সেবা দিয়ে থাকে।
  
  পুরস্কার
   ফাস্টেস্ট গ্রোয়িং ব্র্যান্ড, বাংলাদেশ 
   ফাস্টেস্ট গ্রোয়িং লিডার, বাংলাদেশ
  
  তথ্যসূত্র
  
  বহিঃসংযোগ
   প্রাতিষ্ঠানিক ওয়েবসাইট
  
  তথ্যসূত্র
  
  বিষয়শ্রেণী:ই-বাণিজ্য
  বিষয়শ্রেণী:২০১৫-এ প্রতিষ্ঠিত
  বিষয়শ্রেণী:২০১২-এ প্রতিষ্ঠিত
title: দারাজ